তবে আইনমন্ত্রী আনিসুল হকের মতে, এ ক্ষেত্রে কোনো গেজেট জারির প্রয়োজন নেই। জানতে চাইলে তিনি বলেন, ‘রাষ্ট্রপতি তার পদত্যাগপত্র গ্রহণ করেই আমাদের কাছে পাঠিয়েছেন। এর পর আর গেজেট জারির প্রয়োজনীয়তা নেই।’ তা হলে প্রধান বিচারপতির পদটি কি এখন শূন্য এমন প্রশ্নে আইনমন্ত্রী বলেন, ‘না। সংবিধানের ৯৭ অনুচ্ছেদ দেখেন, তা হলে পরিষ্কার হয়ে যাবে। এই অনুচ্ছেদে পরিষ্কার লেখা আছে, অস্থায়ী প্রধান বিচারপতি কখন নিয়োগ হয়। আর ঠিক সেভাবেই বিচারপতি আবদুল ওয়াহ্্হাব মিঞা দায়িত্ব পালন করছেন।